open-index/open-wikipedia-markdown huggingface dataset:
Jan Michał Rozwadowski

**Janas Michalas Rozvadovskis** (, 1867 m. gruodžio 7 d. Čarnoje, netoli Tarnuvo – 1935 m. kovo 13 d. Varšuvoje) – lenkų kalbininkas, indoeuropiečių kalbų profesorius, dirbęs Krokuvoje, Jogailos universitete.

## Biografija
Juliušo Rozvadovskio (inžinieriaus, Čarnos stoties viršininko) ir Celestinos (mergautinė pav. Rožanska) sūnus. Dailininko Zigmunto Rozvadovskio brolis.

1877–1885 m. Krokuvoje lankė Šv. Onos gimnaziją, 1885–1889 m. Jogailos universitete studijavo klasikinę filologiją. Nuo 1897 m. dėstė Jogailos universitete, be kitų dalykų, ir lietuvių kalbą. Aktyviai dalyvavo Krokuvos lietuvių „Rūtos“ draugijos veikloje, buvo jos pirmininkas.

Lenkijos mokslų akademijos narys (1908), Peterburgo mokslų akademijos užsienio narys korespondentas (1911; Austrija-Vengrija). Buvo vienas iš Lenkų kalbos mylėtojų draugijos steigėjų ir jos pirmasis pirmininkas, draugija buvo įkurta 1920 m. Krokuvoje. 1925 m. buvo išrinktas pirmuoju Lenkijos kalbotyros draugijos pirmininku (1925–1928).

## Pagrindiniai darbai
* *Universitas linguarum Litvaniae* (Krokuva, 1896);
* *Quaestiones grammaticae et etymologicae* (ib., 1897—99);
* *Mapa języka litewskiego w [[Vilniaus gubernija|gub. Wileńskiej]]* (ib., 1901);
* *Szkic wymowy (fonetyki) polskiej* (ib., 1901);
* *De morte prologus i żale konającego* (ib., 1903);
* *Język rękopismiennej reguly zeńskich klasztorów z r. 1540* (ib., 1903);
* *Semazjologia czyli nauka o rozwoju znaczeń wyrazów* (Lvovas, 1903).

## Išnašos
Išrūginis (Švenčionių raj.)

**Išrūginis** – ežeras Lietuvoje, Švenčionių rajone, 4 km į pietvakarius nuo Joniškio, Dubingių miške, 0,1 km į pietvakarius nuo Nikajo ežero. Ežero ilgis iš vakarų į rytus – 0,2 km, plotis – iki 0,11 km. Altitudė 142,1 m. Krantai aukšti, ištisai apaugę medžiais, tik šiaurrytinis krantas žemas. Ežeras nenutekantis, priklauso Nikajo ežero baseinui (Žeimenos upės intako Dubingos baseinas).

## Šaltiniai
Juodapurvis (ežeras)

**Juodapurvis** – ežeras Lietuvoje, Švenčionių rajone, 9,5 km į pietvakarius nuo Labanoro, Rašios miške. Ežero ilgis iš vakarų į rytus – 0,22 km, plotis – iki 0,18 km. Altitudė 147,5 m. Krantai žemi, ištisai apaugę medžiais ir krūmais. Pietuose išteka upelis link Juodųjų Lakajų ežero (Žeimenos upės intako Lakajos baseinas).

## Šaltiniai
HD 75898 b

**HD 75898 b** – egzoplaneta, skriejanti apie G0 spektrinės klasės žvaigždę HD 75898, esančią Lūšies žvaigždyne. Nuo Saulės sistemos nutolusi apie 250,7 šviesmečio (76,9 parseko).

HD 75898 b yra dujinė milžinė. Planeta 2,71 karto masyvesnė už Jupiterį, o jos spindulys – apytikriai 1,18 karto didesnis. Apie savo žvaigždę planeta apskrieja per maždaug 422,9 paros, jos orbitos spindulys – 1,191 av, o ekscentricitetas – 0,11. HD 75898 b pusiausvyros temperatūra – 308 K.

Apie HD 75898 b atradimą pranešta 2007 m. Planeta aptikta Havajuose esančioje W. M. Keck observatorijoje, taikant radialinių greičių metodą. Tai vienintelė HD 75898 sistemoje aptikta planeta (2020 m. duomenimis).

Tarptautinė astronomų sąjunga (IAU) 2019 m. savo 100-ųjų metinių proga surengė projektą „IAU100 NameExoWorlds“. Kiekvienai pasaulio šaliai buvo suteikta galimybė pavadinti vieną egzoplanetą ir žvaigždę, apie kurią ji skrieja. HD 75898 b egzoplanetai pavadinimą suteikė Kroatija. Planeta pavadinta *Velesu* (pagal Velesą – chtoninę slavų mitologijos dievybę). Tuo tarpu HD 75898 žvaigždė pavadinta *Striboru* (pagal vėjų dievą Stribogą).

## Šaltiniai
Josef Zubatý

**Josefas Zubatas** (, 1855 m. balandžio 20 d. Praha – 1931 m. kovo 21 d. Praha) – čekų indologas, indų literatūros vertėjas, etimologas, čekų filologijos specialistas, kalbininkas.

## Biografija
J. Zubatas baigė mokyklą Mažajame mieste (Prahos dalyje). Karolio universiteto filosofijos fakultete studijavo kalbotyrą, domėjosi klasikinėmis kalbomis, indologija, slavistika ir lyginamąja kalbotyra. Muzikavo, buvo A. Dvoržako chormeisteris ir artimas draugas, su A. Dvoržaku vyko į Londoną, sudarė kai kurių jo kūrinių fortepijono ištraukas. 1885 m. J. Zubatas tapo privatdocentu, 1891 m. neetatiniu, o 1896 m. – etatiniu senovės indų filologijos ir lyginamosios kalbotyros profesoriumi. Nuo 1919 iki 1920 m. buvo Karolio universiteto rektoriumi, o nuo 1923 m. – Čekijos mokslų ir meno akademijos prezidentu.

Be indologijos, J. Zubatas darbavosi slavistikos ir baltistikos srityse, tyrė lietuvių kalbos sintaksę, istorinę gramatiką, paskelbė baltų kalbų žodžių etimologijų, 1892–1913 m. žurnale „Indogermanische Forschungen“ rengė baltų ir slavų kalbotyros bibliografijos skyrių. Tyrė ir latvių kalbą. Vėliau įsitraukė į čekų filologiją, ypač į istorinę gramatiką ir etimologiją. Jo čekų kalbos istorinės gramatikos paskaitų užrašai buvo išleisti kaip rinkinys „Čekų kalbos veiksmažodis“ (, Praha, Academia 1980).

## Išnašos

## Literatūra
* *Ottův slovník naučný*, straipsnis Zubatý. T. 27, p. 697
* *Československé práce o jazyce, dějinách a kultuře slovanských*. Praha: SPN 1972. straipsnis Zubatý Josef, p. 527n.

## Nuorodos
* Josefas Zubatas kaip čekų filologijos specialistas *(čekų k.)*
* Josefo Zubato profilis oficialiame Rusijos mokslų akademijos tinklalapyje
Muhamedas Jakubas

**Muhamedas Jakubas** (‎1849 m. – 1923 m.) – Afganistano emyras, valdęs 1879 m.

## Biografija

Muhamedas Jakubas buvo Afganistano emyro Dosto Muhamedo sūnaus Širo Ali sūnus. Jis gimė 1849 m. Kai 1868 m. Širas Ali tapo Afganistano emyru Jakubui buvo perduotas Herato valdymas. Jam nepatiko, kad tėvas Kandaharo valdymą atidavė kitam sūnui Abdulai Džanui ir paskelbė Abdulą sosto įpėdiniu. Jakubas sumaištavo prieš tėvą, areštavo tėvo rėmėjus Herate ir kurstė gentis sukilti. Tėvas įkalbėjo jį nestoti atvirai į karinį konfliktą ir išsikvietė į Kabulą susitarti pažadėdamas saugumą. Tačiau 1874 m. lapkritį Jakubui atvykus jis buvo suimtas. 1878 m. prasidėjo Antrasis anglų-afganų karas. Jakubas buvo išlaisvintas iš kalėjimo ir Širas Ali pasitraukė iš Kabulo palikdamas jį valdytoju. 1879 m. vasario 21 d. mirus tėvui Jakubas buvo paskelbtas Afganistano emyru. Po keleto afganų pralaimėjimų britams jis siekė susitarti dėl taikos. Taikos sutartis buvo sudaryta gegužės mėn. Gandamako kaime, tarp Kabulo ir Džalalabado. Ja Jakubas sutiko, kad Afganistano užsienio politikos veiksmus valdytų britai, įsipareigojo priimti britų misiją Kabule, perleido perėjų į Afganistaną iš Britų Indijos kontrolę britams. Britai mainais pažadėjo ginklų ir karių paramą kitos valstybės įsiveržimo atveju ir 600 tūkst. rupijų kasmetinę išmoką.

Gandamako sutartis daugelio afganų buvo laikoma kone išdavikiška. Kabule kilo atviras sukilimas, rugsėjo 3 d. britų pasiuntinys Lui Kavanjaris ir jo palyda buvo nužudyti. Tuo metu daugelis afganų sukilo vadovaujami Jakubo brolio Ajubo, kuris valdė Heratą. Matydamas, kad praranda afganų paramą, ir spaudžiamas britų Jakubas pasitraukė iš Kabulo ir spalį atsisakė sosto. Po to perėjo pas britus ir gruodį pasitraukė į Indiją. 1880 m. liepos 22 d. Afganistano emyru buvo paskelbtas Abdur Rahmanas, Ajubo sukilimas numalšintas. Jakubas gyveno Indijoje gaudamas išmokų iš britų iki savo mirties 1923 m. lapkričio 15 d.

## Šaltiniai
* Afghanistan at War: From the 18th-Century Durrani Dynasty to the 21st Century. 2017, p. 256−257
Anglų–afganų karai

**Anglų–afganų karai** – trys karai, vykę tarp britų Indijos pajėgų ir afganų.

* Pirmasis anglų–afganų karas vyko 1839−1842 m. Jo metu britai siekė užsitikrinti įtaką Afganistane, kaip atsvarą Rusijos įtakai Vidurinėje Azijoje.
* Antrasis anglų–afganų karas vyko 1878−1880 m. Jo metu britai nušalino emyrą Širą Ali ir emyru pripažino Abdur Rahmaną, įgijo teisę valdyti Afganistano užsienio politiką.
* Trečiasis anglų–afganų karas vyko 1919 m. Jis truko tik kelias savaites ir jo metu Afganistano emyras Amanula pasiekė nepriklausomybę nuo britų.
Akbaras Chanas

**Muhamedas Akbaras Chanas** (‎1816 m. – 1845 m.) – XIX a. Afganistano princas.

## Biografija

Muhamedas Akbaras buvo Afganistano emyro Dosto Muhamedo sūnus. Jis gimė 1816 m. Jis 1837 m. vadovavo tėvo pasiųstiems afganams Džamrudo mūšyje prieš sikhus prie Chaibero perėjos. Šiuo žygiu Dostas norėjo atsiimti Pešavaro kontrolę iš sikhų. Nors mūšio afganai nelaimėjo, bet buvo sustabdyta Sikhų imperijos ekspansija ir Akbaras susikūrė sumanaus generolo reputaciją. 1839 m. kilo Pirmasis anglų-afganų karas, į Afganistaną įsiveržė anglų-indų pajėgos. Dostas 1840 m. buvo paimtas į nelaisvę ir perkeltas į Indiją. Akbaras buvo įtakingiausias iš afganų pasipriešinimo britams vadų. 1841 m. pabaigoje afganai beveik užspaudė britus ir šachą Šudžą Kabule. Britai pradėjo tartis dėl atsitraukimo ir Akbarui buvo žadama, kad jo tėvas bus išlaisvintas mainais. Gruodį derybų metu Akbaras vienu metu prarado savitvardą ir nužudė britų derybininką Viljamą Maknagteną. Tačiau buvo susitarta dėl britų atsitraukimo iš Kabulo. Akbaras nesilaikė susitarimo ir britų-indų pajėgoms su civiliais išėjus iš miesto 1842 m. sausį atakavo juos perėjose. Daugelis karių žuvo, tačiau Akabaras pasigailėjo paimamų į nelaisvę moterų ir vaikų. 1842 m. Dostas grįžo į Kabulą ir susigrąžino emyro sostą. Jis norėjo susitarti su britais gražiuoju, o tam Akbaras nepritarė. Akbaras norėjo toliau tęsti kovas ir susigrąžinti prarastas žemes Indo slėnyje. 1845 m. jis ruošėsi pradėti maištą prieš Dostą, tačiau mirė nunuodytas (tikėtina, tėvo nurodymu). Dėl savo vaidmens Pirmajame anglų-afganų kare jis afganistaniečių buvo pramintas Gaziu („klaidatikių nugalėtoju“).

## Šaltiniai
* Conflict in Afghanistan. 2003, p. 28
Juodasai (Švenčionių r.)

**Juodasai** arba **Tamsus** – ežeras Lietuvoje, Švenčionių rajone, 6 km į vakarus nuo Sarių, Melagėnų miške. Ežero ilgis iš šiaurės vakarų į pietryčius – 0,28 km, plotis – iki 0,16 km. Altitudė 134,7 m. Krantai aukštoki, tik šiaurinis krantas žemas, ištisai apaugę medžiais ir krūmais. Ežeras nenutekantis, priklauso Žeimenos upės baseinui. Į rytus nuo ežero telkšo užpelkėjęs Aklučio ežerėlis.

## Šaltiniai
Juodenis (Švenčionių r.)

**Juodenis** – ežeras Lietuvoje, Švenčionių rajone, 4 km į pietvakarius nuo Švenčionėlių, Švenčionėlių miške. Ežero ilgis iš šiaurės į pietus – 0,39 km, plotis – iki 0,24 km. Altitudė 138,4 m. Krantai žemi, pelkėti, ištisai apaugę medžiais ir krūmais. Šiaurės rytuose išteka upelis link Žeimenos upės.

## Šaltiniai
Juodežeris (Švenčionių r.)

**Juodežeris** – ežeras Lietuvoje, Švenčionių rajone, 11 km į pietvakarius nuo Švenčionėlių, Baranavos miške. Ežero ilgis iš šiaurės vakarų į pietryčius – 0,24 km, plotis – iki 0,2 km. Altitudė 147,1 m. Krantai žemi, pelkėti, apaugę medžiais ir krūmais. Ežeras telkšo ~ 100 ha dydžio Juodežerio pelkės pietrytinėje dalyje (Juodežerio telmologiniame draustinyje).

Ežeras nenutekantis, priklauso Žeimenos upės intako Lakajos baseinui.

## Šaltiniai
Juodynėlis (ežeras)

**Juodynėlis** arba **Gadinėlis** – ežeras Lietuvoje, Švenčionių rajone, 8 km į šiaurės vakarus nuo Švenčionėlių, Baranavos miške, į rytus nuo Beržaloto pelkės. Ežero ilgis iš šiaurės vakarų į rytus – 0,25 km, plotis – iki 0,13 km. Altitudė 147,1 m. Krantai žemi, tik šiaurinis ir pietinis kiek aukštesni, ištisai apaugę medžiais. Šiaurės rytuose išteka upeliukas link Luknelės upės intako Paluknos (Žeimenos upės baseinas).

Ežeras telkšo Girutiškio gamtiniame rezervate.

## Šaltiniai
Kinijos didžioji salamandra

**Kinijos didžioji salamandra** (*Andrias davidianus*) – slaptažiauninių šeimos varliagyvių rūšis, aptinkama Kinijoje. Tai didžiausi pasaulyje varliagyviai: patelių kūno ilgis varijuoja tarp 47–87 cm, patinų – 76–90 cm, sveria iki 11 kg. Pavieniais atvejais aptinkama beveik 2 metrų ilgio individų, sveriančių beveik 60 kg.

Kinijos didžioji salamandra Tarptautinėje raudonojoje knygoje yra priskirta „grėsmingai nykstančių rūšių“ kategorijai.

## Išvaizda

Kinijos didžioji salamandra turi didelę plokščią galvą, mažas apvalias akis be vokų, trumpas kojas, iš šonų suplotą uodegą. Oda įvairių rudų atspalvių, bet pasitaiko ir juodų ar pilkų individų. Neretai oda turi tamsesnių dėmių. Patinai ir patelės neturi ryškių išorinių skirtumų. Savo išvaizda Kinijos didžioji salamandra panaši į tai pačiai šeimai priklausančią Japonijos didžiąją salamandrą (*Andrias japonicus*).

## Buveinės

Kinijos didžiosios salamandros gyvena upėse, ypač vėsiuose srauniuose akmenuotuose kalnų upeliuose, bei didelę vandens tėkmę turinčiuose ežeruose. Daugiausiai randamos centrinėje ir pietinėje Kinijoje: Činghajuje, Sičuane, Guangdonge, Guangsi ir kitose aplinkinėse provincijose. Dažniausiai aptinkamos iki 1 km aukštyje nuo jūros lygio, bet buvę atvejų, kad rastos ir gerokai aukščiau kalnuose – daugiau nei 4 km aukštyje. Visą laiką praleidžia vandenyje, sausumoje nepastebimos. Slepiasi dugne tarp akmenų, po akmenimis esančiose ertmėse, nedidelėse olose.

## Elgesys

Minta vandenyje gyvenančiais bestuburiais, žuvimis, varlėmis. Aptinkama nemažai ir kanibalizmo atvejų. Medžioja daugiausiai naktį.

Lytiškai subręsta per penkerius metus. Dauginasi vasarą arba rudens pradžioje: patelė liepos–rugsėjo mėnesiais vandenyje tarp akmenų pasirinktoje ertmėje padeda kelis šimtus kiaušinėlių, kuriuos patinas apvaisina ir saugo iki išsiritimo. Lervos išsirita po maždaug 40 dienų, jų ilgis siekia 2,5–3,2 cm. Per pirmus penkerius metus pasiekia apie pusę suaugusio individo dydžio, o nuo maždaug aštuntųjų metų augimas sulėtėja. Gyvenimo trukmė nėra tiksliai žinoma.

Trūksta informacijos, ar Kinijos didžiosiomis salamandromis minta kiti gyvūnai. Žinoma, kad jų oda išskiria lipnias gleives, kurios turi kitus gyvūnus atbaidančių savybių.

## Statusas ir apsauga

Kinijos didžiosios salamandros yra sparčiai nykstanti rūšis, nes mažėja joms tinkamų buveinių dėl užtvankų statymo, vandens taršos ir kitos žmogaus veiklos. Salamandros taip pat medžiojamos maistui, naudojamos tradicinėje medicinoje. Pastaraisiais dešimtmečiais šių gyvūnų auginimas buvo komercializuotas: įkurti salamandras veisiantys ūkiai, tiekiantys gyvūnus restoranams, tradicinės medicinos gamintojams. Nepaisant to, nemažai individų vis dar gaudomi ir gamtoje.

Rūšis įtraukta į Kinijos raudonąją knygą, tarptautinį IUCN nykstančių rūšių sąrašą. Rūšis saugoma gamtos rezervatuose: Fandzingo (Guidžou), Dafengdingo (Sičuane) ir kitur.

## Šaltiniai
18-asis Lietuvos korespondencinių šachmatų čempionatas

**18-asis Lietuvos korespondencinių šachmatų čempionatas** – tai individualios nuotolinės šachmatų varžybos vykdomos pagal ICCF taisykles. Čempionatas vyko 1996–1998 metais.

## Turnyras

## Prizininkai
Čempionate nugalėjo Vytautas Andriulaitis(Jonava), nepralaimėjęs nei vienos partijos ir surinkęs 11,5 taško iš 14-kos galimų. Į du likusius medalius pretendavo trys žaidėjai, sukaupę po 9 taškus. Pasitelkus papildomus rodiklius, buvo nustatytos jų užimtos vietos. Sidabro medalis atiteko dar vienam jonaviečiui Vytautui Mordui, o bronza – Narvydui Malžinskui iš Lazdijų.

## Šaltiniai

## Išorinės nuorodos
*  Lietuvos korespondencinių šachmatų čempionai
Kačianagis

**Kačianagis** – ežeras Lietuvoje, Švenčionių rajone, 8 km į šiaurės vakarus nuo Magūnų, Pailgio miške, 0,45 km į rytus nuo Žeimenos upės. Ežero ilgis iš šiaurės į pietus – 0,29 km, plotis – iki 0,17 km. Altitudė 112,8 m. Krantai aukšti, ištisai apaugę medžiais. Rytine pakrante eina Vilniaus-Turmanto geležinkelis.

Ežeras nenutekantis, priklauso Žeimenos upės baseinui.

## Šaltiniai
Viskas (Lilas ir Innomine albumas)

**„Viskas“** – 5-asis ir paskutinis hiphopo dueto „Lilas ir Innomine“ studijinis albumas, išleistas 2019 m. spalio 28 d. Albumas dienos šviesą išvydo tuomet, kai duetas šventė bendrą dešimtmečio jubiliejų. Kartu su albumo pasirodymu klausytojus pasiekė ir liūdnesnė žinia - buvo paskelbta, kad po ilgų apsvarstymų nuspręsta baigti bendradarbiavimą ir ateinantis koncertinis turas yra paskutinis dueto „Lilas ir Innomine“ turas.

## Dainų sąrašas

## Apdovanojimai

## Išnašos

## Nuorodos
* „Viskas“ Pakartot svetainėje
* „Viskas“ Discogs svetainėje
Ajubas Chanas

**Muhamedas Ajubas Chanas** (‎1907 m. – 1974 m.) – Afganistano emyras, valdęs 1879−1880 m.

## Biografija

Muhamedas Ajubas buvo Afganistano emyro Dosto Muhamedo sūnaus Širo Ali sūnus. Jis gimė 1857 m. Širas Ali 1868 m. tapo emyru. 1878 m. prasidėjo Antrasis anglų-afganų karas. 1879 m. vasario 21 d. mirus tėvui Ajubas tapo Herato valdytoju, kai jo brolis Muhamedas Jakubas Kabule paskelbtas emyru. Jakubas 1879 m. gegužę sudarė taikos sutartį su britais, kuri sukėlė didelį afganų pasipiktinimą. Ja buvo perleistas Afganistano užsienio politikos valdymas ir kai kurios pasienio teritorijos britams. Kilo maištai. Britams užėmus Kabulą ir spalį sosto atsisakius Muhamedui Jakubui Herato ulamos paskelbė Ajubą Afganistano emyru. Jis rinko kariuomenę britų išvarymui iš Afganistano ir 1880 m. liepos mėn. surengė žygį prieš britų garnizoną Kandahare. Sekusiame Maivando mūšyje netikėtai Ajubo pajėgos sumušė britus, vadovaujamus gen. Džordžo Barouso, ir apsupo Kandaharą. Tuo metu atėjo žinia, kad Kabule nauju emyru paskelbtas Abdur Rahmanas. Iš Kabulo išžygiavusi gen. Semuelio Robertso kariuomenė pasiekė Kandaharą ir rugsėjo 1 d. mūšyje sumušė Ajubo pajėgas. Ajubo pajėgos nepakriko, bet jis prarado visą savo artileriją ir gurguolę. 

1881 m. birželį Ajubas surengė dar vieną žygį į Kandaharą, bet tuo metu emyro Abdur Rahmano pozicijos buvo žymiai sustiprėjusios ir tų metų rugsėjį Ajubas dar kartą pralaimėjo prie Kandaharo. Tuo pat metu Abdur Rahmanas pasiuntė generolą Abdulą Kudusą užimti nebeginamo Herato. Praradęs rėmėjus Ajubas pasitraukė į Iraną ieškoti paramos savo pretenzijoms į sostą, bet jos nesulaukęs 1888 m. susitarė su britais, persikėlė į Indiją, kur gyveno gaudamas išmokų iš britų iki savo mirties 1914 m. balandį Lahore. Dėl savo pasipriešinimo įsiveržėliams Afganistane jis laikomas herojumi.

## Šaltiniai
* Conflict in Afghanistan. 2003, p. 35
Kaltanis

**Kaltanis** – ežeras Lietuvoje, Švenčionių rajone, Kaltanėnų miestelio pietvakariniame pakraštyje. Ežeras ovalo formos, ilgis iš šiaurės į pietus – 0,21 km, plotis – iki 0,16 km. Altitudė 138,3 m. Vakarinis krantas aukštokas, kiti – žemesni. Iš vakarų ir pietų ežerą supa Kuklių miškas. Rytinėje pakrantėje nutiestas geležinkelis Švenčionėliai-Utena, plyti dirbami laukai. Ežeras nenutekantis, priklauso Žeimenos upės baseinui.

## Šaltiniai
Kanapiamerkis

**Kanapiamerkis** – ežeras Lietuvoje, Švenčionių rajone, 9,5 km į pietus nuo Labanoro, Baranavos miške, 2 km į rytus nuo Lakajos kaimo. Ežero ilgis iš šiaurės į pietus – 0,24 km, plotis – iki 0,17 km. Altitudė 155,9 m. Krantai aukštoki, tik rytinis krantas žemas. Krantai ištisai apaugę medžiais ir krūmais. Ežeras nenutekantis, priklauso Lakajos upės intako Peršokšnos baseinui.

## Šaltiniai
Kanapinė (ežeras)

**Kanapinė** – ežerėlis Lietuvoje, Švenčionių rajone, 4,5 km į pietus nuo Joniškio miestelio, Varnėnų miške. Ežerėlis lanko formos, ilgis pietvakarių-šiaurės rytų-pietryčių kryptimi – 0,12 km, plotis – iki 0,05 km. Altitudė 142,8 m. Vakarinis ir šiaurinis krantai aukšti. Ežeras nenutekantis, priklauso Žeimenos upės intako Dubingos baseinui.

## Šaltiniai
Vilhelm Thomsen

**Vilhelmas Liudvigas Peteris Tomsenas** (, 1842 m. sausio 25 d. Kopenhaga – 1927 m. gegužės 12 d. Kopenhaga) – danų kalbininkas ir istorikas, profesorius, Rusijos mokslų akademijos užsienio narys korespondentas (nuo 1894 m.). Veikalų apie indoeuropiečių, Baltijos finų ir tiurkų kalbas autorius, taip pat rašė apie etruskų kalbą bei apie kalbotyros ir Europos istoriją.

## Biografija
Baigė Kopenhagos universitetą, jame įgijo daktaro laipsnį ir dėstė nuo 1871 m. iki išėjimo į pensiją 1913 m.; vienas iš jo mokinių buvo filologas Kristoferis Niuropas. V. Tomsenas buvo Karališkosios Danijos mokslų draugijos prezidentas (1909). Nuo 1894 m. – Rusijos mokslų akademijos užsienio narys korespondentas.

Daugiausia domėjosi finougrų ir indoeuropiečių (germanų ir baltų) kalbų kontaktų problematika, skandinavų ir slavų ryšiais (taip pat ir, kaip istorikas, „variagų klausimu“). Tyrė lietuvių kalbą. Labiausiai žinomas dėl senojo tiurkų rašto iššifravimo (1893–1896 m. darbų ciklas), taip pat – dėl XIX a. kalbotyros istorijos apybraižos.

## Bibliografija
* *Den gotiske Sprogklasses Indflydelse på den finske* (1869)
* *Ryska Rikets Grundläggning genom Skandinaverna* (1882)
* *Berøringer mellem de finske og de baltiske (litauisk-lettiske) Sprog* (1890)
* *Inscriptions de l'Orkhon déchifrées* (1896)
* *Turcica* (1916)
* *Samlede Afhandlinger* (4 bd, 1919-1931)
## Išnašos
Greta Johansson

**Greta Johansson** (1895 m. sausio 9 d. – 1978 m. sausio 28 d.) – Švedijos šuolių į vandenį ir plaukimo sportininkė, trenerė. Pirmoji moteris laimėjusi olimpinį šuolių į vandenį medalį.

## Biografija
Stokholme vykusiose 1912 m. vasaros olimpinėse žaidynėse švedė dalyvavo trijose rungtyse ir dvejose sporto šakose. Moterų šuoliuose į vandenį nuo 10 m platformos sportininkė laimėjo aukso medalį ir tapo pirmąją moterimi čempione šuoliuose į vandenį. Johansson laimėjo visus penkis varžybų etapus. Sportininkė taip pat varžėsi plaukimo varžybose. Pirmą kartą olimpiados istorijoje vykusiame individualiame 100 m plaukimo laisvuoju stiliumi atrankos etape sportininkė distanciją įveikė per 1:41.4 ir savo plaukime liko 4-a. Rezultato nepakako patekti į pusfinalį. Johansson taip pat varžėsi ir moterų 100 m laisvuoju stiliumi estafetiniame plaukime. Kartu su Švedijos nacionaline komanda užimta 4-a vieta.

1911 m. emigravo į JAV. Nuo 1915 m. iki 1948 m. kartu su vyru Ernst Brandsten treniravo šuolininkus į vandenį Stanfordo universitete. 1973 m. Greta Johansson įtrauktą į Tarptautinę plaukimo šlovės sieną.

## Nuorodos
* Sports Reference svetainėje
Aileen Riggin

**Aileen Riggin** (1906 m. gegužės 2 d. – 2002 m. spalio 17 d.) – JAV šuolių į vandenį ir plaukimo sportininkė, daugkartinė olimpinė medalininkė, sporto žurnalistė ir aktorė.

## Biografija
1920 m. vasaros olimpinėse žaidynėse Riggin dalyvavo dvejuose rungtyse. Moterų šuoliuose į vandenį nuo 10 m platformos sportininkė liko 5-oje vietoje. Pirmą kartą olimpinėse žaidynėse vykusiame moterų šuoliuose nuo 3 m lentos Riggin buvo jauniausia dalyvė. Trylikametė amerikietė surinko 539.9 taškus ir pelnė pirmąjį olimpinį aukso medalį.

1922 m. filmavosi pirmajame povandeniniame filme. 

1924 m. vasaros olimpinėse žaidynėse amerikietė dalyvavo dviejose sporto šakose. Moterų šuoliuose į vandenį nuo 3 m lentos Riggin nusileido tik savo tautietei Elizabeth Becker-Pinkston ir pelnė sidabro medalį. 100 m plaukimo nugara varžybos vyko pirmą kartą olimpinių žaidynių istorijoje. Pusfinalio plaukimą laimėjusi Riggin, finale pelnė bronzos medalį. Amerikiete tapo pirmąja moterimi pelniusia olimpinius medalius skirtingose sporto šakose tose pačiose žaidynėse.

1933 m. atliko šokėjos vaidmenį filme Roman Scandals. 1936 m. išleistame filme One in a Million Riggin atliko čiuožėjos vaidmenį. Nuo 1937 m. vaidino akvatikos spektaklyje *Billy Rose's Aquacade*. Vėliau dirbo sporto žurnaliste New York Post ir The Morning Post laikraščiams.

## Šaltiniai

## Nuorodos
* Sports Reference svetainėje
Elizabeth Becker-Pinkston

**Elizabeth Becker-Pinkston** (1903 m. kovo 6 d. – 1989 m. balandžio 6 d.) – JAV šuolių į vandenį plaukimo sportininkė, daugkartinė olimpinė medalininkė.

## Biografija
1924 m. vasaros olimpinėse žaidynėse amerikietė dalyvavo dvejuose rungtyse. Moterų šuoliuose į vandenį nuo 10 m platformos sportininkė liko 2-oje vietoje, o šuoliuose nuo 3 m lentos dvidešimt vienerių amerikietė surinko 474.5 taškus ir pirmą kartą tapo olimpine čempione.

1924 m. vedė olimpinį čempioną Clarence Pinkston, kuris vėliau tapo sportininkės treneriu.

1928 m. vasaros olimpinėse žaidynėse amerikietė dalyvavo tik šuoliuose nuo 10 m platformos. Sportininkė aplenke visas varžoves ir antrą kartą tapo olimpine čempione.

## Nuorodos
* Sports Reference svetainėje
Spiridon Louis

**Spiridonas Luisas** ( g. 1873 m. gruodžio 12 d. – m. 1940 m. kovo 26 d.) – Graikijos lengvaatletis. Pirmasis olimpinis maratono čempionas.

2004 m. sportininko garbei pavadintas Atėnų olimpinis stadionas.

## Biografija
Luisas tarnavo Graikijos armijoje. Paskelbus apie atkuriamąsias modernias olimpines žaidynes, graiką dalyvauti atrankoje į žaidynes įkalbėjo jo karinis vadovas. 1896 m. vasaros olimpinėse žaidynėse Luisas laimėjo auksą maratono varžybose ir tapo pirmuoju graiku laimėjusiu auksą lengvosios atletikos varžybose. Po pergalės sportininkas tapo itin žinomu savo šalyje bei sulaukė sveikinimų iš Graikijos karaliaus.

1936 m. vasaros olimpinėse žaidynėse Luisas dalyvavo kaip garbės svečias.

## Šaltiniai
2016 m. Elitinės jaunių lygos sezonas

**2016 m. SHARP [[Elitinė jaunių lyga]]** – aukščiausio lygmens Lietuvos jaunimo futbolo varžybos, kurias sudarė U-19 ir U-17 amžiaus grupių divizionai.

## Sezono apžvalga

Trečiasis Elitinės jaunių lygos sezonas vyko tik dviejų ratų sistema (14 turai) 2016 metų rudenį ir žiemą, kadangi Lietuvos futbolo federacija nusprendė nuo 2017 metų sezono visas jaunių pirmenybes vykdyti pavasario–rudens sezonu. Čempionato oficialu remėju tapo įmonė SHARP, kurios vardas buvo įtrauktas į lygos pavadinimą.

EJL U19 čempionų titulą apgynė panevėžiečiai, o U-17 divizione dominavo Vilniaus FM-FK „Žalgiris“, kuri tapo pirmąja komanda, laimėjusi visas sezono rungtynes. 

Iš čempionato iškrito Kėdainių FK „Nevėžio“ U-19 komanda, kuriai 2016 m. sezonas tapo debiutiniu ir iki šiolei vieninteliu Elitinės jaunių lygos istorijoje. Antirekordą pasiekė FM „Ateitis“ U-17: pirmąkart Lietuvos jaunių futbolo istorijoje titulą ginanti organizacija užėmė paskutinę 8 vietą ir iškrito iš elitinio diviziono. 

Apdovanojimų ceremonija gruodžio 10 dieną buvo surengta Alytaus miesto teatre, kuriame pagerbtos komandos prizininkės ir individualius prizus pelnę žaidėjai.

## Turnyro lentelė

**EJL U19 divizionas**

**EJL U17 divizionas**

## Rezultatai
**EJL U19 pirmas ir antras ratas (2016 08 23 – 12 08)**

**EJL U17 pirmas ir antras ratas (2016 08 23 – 11 25)**

## Sezono laureatai

Geriausias EJL U19 vartininkas: Gytis Jakubaitis (Panevėžio FA-PRSSG-FK „Panevėžys“)

Geriausias EJL U19 gynėjas: Kipras Kažukolovas (NFA 2000)

Geriausias EJL U19 saugas: Vaidas Kavaliauskas (Panevėžio FA-PRSSG-FK „Panevėžys“)

Geriausias EJL U19 puolėjas: Ernestas Albrikas (Klaipėdos FM-FK „Atlantas“)

Rezultatyviausias EJL U19 žaidėjas: Ernestas Albrikas (Klaipėdos FM-FK „Atlantas“)

Naudingiausias EJL U19 čempionato žaidėjas: Rokas Filipavičius (Klaipėdos FM-FK „Atlantas“)

Geriausias EJL U17 vartininkas: Nojus Šulnis (Vilniaus FM-FK „Žalgiris“)

Geriausias EJL U17 gynėjas: Aidas Batvinskas (Vilniaus FM-FK „Žalgiris“)

Geriausias EJL U17 saugas: Renatas Banevičius (FA „Dainava“)

Geriausias EJL U17 puolėjas: Ernestas Andriušis (Vilniaus FM-FK „Žalgiris“)

Rezultatyviausias EJL U17 žaidėjas: Renatas Banevičius (FA „Dainava“)

## Rezultatyviausių žaidėjų sąrašas

**EJL U19 diviziono rezultatyviausi žaidėjai**

1. Ernestas Albrikas (Klaipėdos FM-FK „Atlantas“) – 15 įvarčių

2. Paulius Obolevičius (Panevėžio FA-PRSSG-FK „Panevėžys“) – 13 įv.

3. Vilius Giedraitis (Panevėžio FA-PRSSG-FK „Panevėžys“) – 9 įv.

4–7. Rokas Filipavičius (Klaipėdos FM-FK „Atlantas“), Ignas Kružikas (Vilniaus FM-FK „Žalgiris“), Edgaras Utkus ir Domantas Vitkus (NFA 2000) – po 7 įv.

**EJL U17 diviziono rezultatyviausi žaidėjai**

1. Renatas Banevičius (FA „Dainava“) – 14 įvarčių

2. Herkus Biekša (FA „Dainava“) – 9 įv.

3. Ernestas Andriušis (Vilniaus FM-FK „Žalgiris“) – 7 įv.

4–5. Benediktas Tomas Butler (Baltijos FA) ir Eimantas Lotužys (Vilniaus FM-FK „Žalgiris“) – po 6 įv.

## Nuorodos
* EJL 3 sezono apžvalga 
* EJL 3 sezono apdovanojimų šventė
HD 215497 b

**HD 215497 b** – egzoplaneta, skriejanti apie K3V spektrinės klasės žvaigždę HD 215497, esančią Tukano žvaigždyne. Nuo Saulės sistemos nutolusi apie 142,2 šviesmečio (43,6 parseko).

HD 215497 b yra į Neptūną panaši dujinė milžinė. Planetos masė siekia 6,3566 Žemės masės, o spindulys – apytikriai 0,214 Jupiterio spindulio. Apie savo žvaigždę planeta apskrieja per maždaug 3,93 paros, jos orbitos didysis pusašis yra 0,047 av, o ekscentricitetas – 0,16. HD 215497 b pusiausvyros temperatūra – 984 K.

Apie HD 215497 b atradimą pranešta 2009 m. Planeta aptikta Čilėje, Atakamos dykumoje, esančioje La Siljos observatorijoje, taikant radialinių greičių metodą. Be HD 215497 b, šioje sistemoje dar aptikta HD 215497 c planeta. HD 215497 b skrieja arčiausiai HD 215497 žvaigždės.

## Šaltiniai
Princesė ir vargšas

**Princesė ir vargšas** () – 2013 m. Italijoje sukurta komedija. 

## Pagrindiniai aktoriai
: *Aktorius – vaidmuo*
* Sarah Felberbaum – princesė Leticija
* Alessandro Siani – Antonijus
* Christian De Sica – Anastazijus
* Serena Autieri – Džesika
* Nello Iorio – Čiro
* Raffaele Musella – Pino 

## Turinys

Nedidelės Europos kunigaikštystės princesė trokšta atsidurti dėmesio centre, kad apie ją rašytų spauda. Po svarstymų, rūmų tarnautojai pasiūlo planą: princesę supažindinti su eiliniu vaikinu ir vėliau paskelbti apie jų sužadėtuves. Kandidatu išrenkamas Antonijus pasirodo ne toks ir paprastas, o savo neprognozuojamu elgesiu ir tiesmukumu tiesiog griaunantis ilgametes rūmų tradicijas. Vis tik, kai galiausiai nusprendžiama, kad planas netinkamas ir princesė su Antonijusi išskiriama, abu supranta, kad, nepaisant didžiulių skirtumų, įsimylėjo vienas kitą...

## Apdovanojimai
* David di Donatello (nominacija) – jaunimo apdovanojimas (A.Siani) (2013)
* Bastijos Italijos filmų festivalis (nominacija) – didysis žiuri prizas (2014)
Carl Schuhmann

**Carl Schuhmann** (1869 m. gegužės 12 d. – 1946 m. kovo 24 d.) – Vokietijos imperijos sportininkas, olimpietis. Varžėsi imtynių, sunkiosios atletikos, gimnastikos ir lengvosios atletikos rungtyse. Keturių olimpinių aukso medalių laimėtojas.

## Biografija
Atėnuose vykusiose pirmose moderniose 1896 m. vasaros olimpinėse žaidynėse vokietis dalyvavo net kuriose sporto šakose. Sunkiosios atletikos sunkumų kėlime dviem rankomis rungtyje sportininkas iškėlė 90 kg ir užėmė 4-ą vietą. Lengvosios atletikos varžybose jėgas išbandė šuolių į tolį, trišuolio ir rutulio stūmimo rungtyse, bet medalių nepelnė. Imtynių varžybose Schuhmann iškovojo auksą graikų-romėnų stiliaus rungtyje. Gimnastikos varžybose pelnyti tris aukso medaliai. Su Vokietijos nacionaline rinktine laimėjo komandinio skersinio ir komandinių lygiagrečių varžybas, bei auksas individualių atraminių šuolių rungtyje. Laimėjęs keturis aukso medalis vokietis tapo sėkmingiausiu 1896 m. olimpiados dalyviu.

1936 m. vasaros olimpinėse žaidynėse dalyvavo gimnastikos parodomojoje programoje.

## Nuorodos
* Sports Reference svetainėje
Sarah Felberbaum

**Sara Felberbaum** (pilnas vardas – *Sarah Frances Rose Felberbaum*; g. 1980 m. kovo 20 d. Londone) – italų modelis, aktorė.

## Biografija
Sara gimė Londone 1980 m., šeima po metų persikraustė į Italiją. Jos tėvas – vokiečių kilmės amerikietis, o motina – anglė.

Nuo 15 metų Sara dirbo modeliu, filmavosi reklamose ir muzikos atlikėjų Paola Turci, Nek, Zero Assoluto vaizdo klipuose. 2000 m. vedė populiarią muzikinę laidą „Top of the Pops“, o 2002 m. – pokalbių laidą  „Unomattina Estate“ TV kanale RAI 1.

Kaip aktorė debiutavo 2001 m. situacijų komedijoje „Via Zanardi, 33“. 

2011 m. nominuota David di Donatello apdovanojimui kaip geriausia aktorė filme „Il gioiellino“.

## Šeima
Sara turi 2 vaikus: dukterį Olivia (g. 2014) ir sūnų Noah (g. 2016 m.) su buvusiu „AS Roma“ futbolininku Daniele De Rossi, su kuriuo susituokė 2015 m.

## Filmografija
### Kinas

* Cardiofitness (2007)
* Due vite per caso (2010)
* Ti presento un amico (2010)
* Maschi contro femmine (2010)
* Moterys prieš vyrus (2011)
* Il gioiellino (2011)
* Tegyvuoja Italija (2012)
* Princesė ir vargšas (2013)
* Una piccola impresa meridionale (2013)
* Poli opposti (2015)
* Tu mi nascondi qualcosa (2018)
* Nessuno come noi (2018)
* Uno di famiglia (2018)
* Bentornato Presidente (2019)
* Non sono un assassino (2019)

### Televizija
* Top of the Pops (TV programa, 2000-2001)
* Concerto del Primo Maggio (TV programa, 2001)
* Via Zanardi, 33 (TV serialas, 2001)
* Unomattina Estate (TV programa, 2002)
* Sky Cine News (TV programa, 2003-2004)
* Hollywood Boulevard (TV programa, 2004)
* Caterina e le sue figlie (TV serialas, 2005-2010)
* La figlia di Elisa - Ritorno a Rivombrosa (mini serialas, 2007)
* [Karavadžas) (2007)
* Giorni da Leone 2 (TV filmas, 2008)
* Mal'aria (TV filmas, 2009)
* Caldo criminale (TV filmas, 2010)
* Il giovane Montalbano (TV serialas, 2012-2015)
* Una grande famiglia (TV serialas, 2012-2015)
* I Medici (TV serialas, 2016)
* Stasera casa Mika (TV programa, 2016)

== Apdovanojimai ==
* [David di Donatello (nominacija) – geriausia aktorė (2011)
* Nastro d'argento – Guglielmo Biraghi apdovanojimas (2011)
* Golden Graal (nominacija) – geriausia dramos aktorė (2013) 

## Išnašos

## Nuorodos
* IMDb profilis
Tėvelio vaikas

**Tėvelio vaikas** () – 1975 m. itališka erotinė komedija.

## Siužetas

Sicilietis Lolo turi mažą makaronų fabriką ir jau 7 metus yra vedęs Rozaliją. Slėpdamas galimą žmonos nevaisingumą, kas kaime būtų laikoma gėdingu dalyku, Lolo visiems pasakoja, kad pats nenori turėti vaikų. Kai miršta tėvas, Lolo lieka vieninteliu šeimos įpėdiniu ir priverstas vėl galvoti apie tėvystę. Žmonai sutikus, jų namuose apsigyvena jauna mergina Marieta, turinti tapti jai „pakaitalu“ pagimdyti taip laukiamą kūdikį. Deja, vaiko susilaukti niekaip nepavyksta, kol galiausiai mergina nusprendžia, kad iš tiesų nevaisingas yra pats Lolo. Tam, kad šeima galiausiai turėtų vaiką, Marieta suranda „pakaitalą“ pačiam Lolo...

## Pagrindiniai aktoriai
: *Aktorius – vaidmuo*
* Lando Buzzanca – Lolo / Lolo tėvas
* Rossana Podesta – Rozalija, Lolo žmona
* Gloria Guida – Marieta
* Grazia Di Marza
* Franco Lantieri
* Sofia Lusy
Samurajus (1967 filmas)

**Samurajus** () – 1967 m. sukurta film noir žanro juosta, kurioje pagrindinį vaidmenį atlieka prancūzų aktorius Alain Delon. Scenaristas ir režisierius Jean-Pierre Melville sukūrė šį filmą specialiai Delonui.

Žurnalas „Empire“ 2010 m. paskelbtame saraše „The 100 Best Films od World Cinema“ šiam filmui skyrė 39 vietą.

## Pagrindiniai aktoriai
: *Aktorius – vaidmuo*
* Alain Delon – Žefas Kostelo
* Francois Perrier – policijos komisaras
* Nathalie Delon – Žana Lagranž
* Cathy Rosier – Valeri
* Jacques Leroy
* Michel Boisrond
* Catherine Jourdan

## Turinys

Žefas Kostelo – profesionalus samdomas žudikas, preciziškai besirūpinantis visomis planuojamo nusikaltimo smulkmenomis. Prieš įvykdydamas užsakymą, jis pasirūpina dvigubu alibi, kurį turi užtikrinti pažįstama moteris Žana ir nuomojamame bute kortomis žaidžiantys vyrai.

Po nusikaltimo policija surengia reidą, kurio metu suimamas ir Žefas. Nors policijos komisaras įtaria, kad šis yra tikrasis žudikas, jam nepavyksta surinkti įrodymų, o pagrindinė liudininkė jo neatpažįsta. Policija paleidžia Žefą, tačiau nusikaltimo užsakovai, baimindamiesi, kad šis tapo įtariamuoju, nusprendžia pašalinti žudiką...
Ioannis Georgiadis

**Joanis Georgiadis** (, 1876 m. kovo 29 d. – 1960 m. gegužės 17 d.) – Graikijos fechtavimo sportininkas. Pirmasis olimpinis čempionas fechtavimo kardai rungtyse.

## Biografija
Atėnuose vykusiose 1896 m. vasaros olimpinėse žaidynėse graikas dalyvavo fechtavimo kardais rungtyje. Laimėjęs visas keturias kovas sportininkas laimėjo olimpinį auksą.

1924 m. vasaros olimpinėse žaidynėse Georgiadis varžėsi fechtavimo kardais rungtyse. Komandinėse varžybose su Graikijos nacionaline rinktine nusileido Čekoslovakijos ir Italijos rinktinėms, bei į tolimesnį etapą nepateko. Individualioje rungtyje sportininkas liko paskutinis savo atrankinėje grupėje ir iš varžybų pasitraukė.

Baigęs sportinę karjerą dėstė Atėnų universitete.

## Nuorodos
* Sports Reference svetainėje
Jessica Moore

**Džesika Mūr** (tikrasis vardas – *Luciana Ottaviani*; g. 1967 m. rugpjūčio 8 d. Urbinas) – italų modelis, aktorė. Vaidino erotiniuose ir siaubo filmuose, tačiau po kelerių metų, raginama tuometinio draugo, paliko kiną.

Yra pozavusi žurnalams „Playboy“ ir „Playmen“, pasirodžiusi TV laidose kaip vedėjo asistentė. Žymiausias jos vaidmuo – erotinis filmas „11 dienų, 11 naktų“. Keliuose filmuose buvo pasivadinusi kitu, **Gildos Germano** pseudonimu.

## Filmografija
* La monaca nel peccato (1986)
* 11 dienų, 11 naktų (1987)
* Top modelis (1988)
* Šviesos atspindžiai (1988)
* Non aver paura della zia Marta (1988)
* Il fantasma di Sodoma (1988)
* Luna di sangue/Fuga dalla morte (1989)
* Violence Selz (1989)
* Un gatto nel cervello (1990)

## Šaltiniai

## Nuorodos
* IMDb profilis
Eugène-Henri Gravelotte

**Eugène-Henri Gravelotte** (1876 m. vasario 6 d. – 1939 m. rugpjūčio 23 d.) – Prancūzijos fechtavimo sportininkas. Pirmasis olimpinis čempionas fechtavimo rapyromis rungtyse.

## Biografija
Atėnuose vykusiose 1896 m. vasaros olimpinėse žaidynėse prancūzas dalyvavo fechtavimo rapyromis rungtyje. Laimėjęs visas keturias kovas sportininkas pelnė olimpinį aukso medalį. Gravelotte taip pat tapo pirmuoju olimpiniu čempionu istorijoje.

## Nuorodos
* Sports Reference svetainėje
11 dienų, 11 naktų

**11 dienų, 11 naktų** () – 1987 m. italų režisieriaus Joe D'Amato sukurta erotinė drama, nufilmuota JAV, Naujajame Orleane.

## Siužetas

Maiklas ir Helena ketina susituokti po 11 dienų. Plaukdamas keltu, jis susipažįsta su Sara, kurį jį lengvai suvilioja, o vėliau pasiūlo jam kartu praleisti likusias iki vedybų dienas kartu. Aistringoji Sara, visiška priešingybė būsimai žmonai Helenai, netrunka sujaukti Maiklo protą ir šis, nors ir supranta, kad myli Heleną, o ne Sarą, negali atsispirti šios siūlomiems žaidimams ir eksperimentams. Tiesa išaiškėja paskutinę, 11 dieną, kuomet Sara prisipažįsta rašanti knygą apie savo patirtų 100-ą meilės nuotykių ir kurioje Maiklas yra paskutinis herojus...

## Pagrindiniai aktoriai
: *Aktorius – vaidmuo*
* Jessica Moore – Sara
* Joshua McDonald – Maiklas
* Mary Sellers – Helena
* Barbara Cupisti – Alicija
* Laura Gemser
Didelė mažytė aš

**Didelė mažytė aš** () – 2010 m. sukurtas filmas, kuriame pagrindinį vaidmenį atlieka Sophie Marceau.

## Pagrindiniai aktoriai
: *Aktorius – vaidmuo*
* Sophie Marceau – Margareta
* Marton Csokas – Malkolmas
* Michel Duchaussoy – Merinjakas
* Jonathan Zaccai – Filiberas
* Juliette Chappey – Margerita
* Romeo Lebeaut – Filiberas vaikystėje

## Turinys

Margareta – sėkmingą karjerą padariusi moteris, dirbanti atsakingose pareigose didelėje kompanijoje ir sudaranti milijonų vertės kontraktus. Jos dienotvarkė suplanuota minučių tikslumu keletą mėnesių į priekį ir net su savo vaikinu iš Anglijos Malkolmu ji gali sau leisti praleisti mažai laiko.

Toks gyvenimas ją visiškai tenkina, tačiau kartą ją aplanko pagyvenęs notaras Merinjakas, kuris perduoda Margaretai laišką, kurį ji pati parašė sau, būdama 7-erių, norėdama priminti sau ateityje, kuo ji norėjo būti. Pamažu Margaretai grįžta prisiminimai apie vaikystę, savo svajones, apie viską, ką ji vėliau pasistengė užmiršti vardan karjeros...
Karo šunys (2016 filmas)

**Karo šunys** () – 2016 m. JAV sukurtas filmas, paremtas žurnale „Rolling Stone“ išspausdintu straipsniu „Arms and the Dudes“.

## Pagrindiniai aktoriai
: *Aktorius – vaidmuo*
* Jonah Hill – Efraimas Diveroli
* Miles Teller – Deividas Pakouzas
* Ana de Armas – Izė
* Bradley Cooper – Henris Žiraras
* Kevin Pollak
* Barry Livingston
* Patrick St. Esprit
* Shaun Toub

## Turinys

Deividas Pakouzas gyvena ramų šeimos gyvenimą, kol vieną dieną sutinka savo bendramokslį Efraimą. Nors jiedu nebuvo dideli draugai, Efraimas pasiūlo jam prisidėti prie jo verslo. Kadangi senas pažįstamas akivaizdžiai turi daug pinigų, Deividas susivilioja pasiūlymu. Efraimas tarpininkauja valstybei įsigijant ginklus, kuomet užsakymai nėra dideli ir nedomina didžiųjų tiekėjų. Po kelių sėkmingų sandėrių Deivido gyvenimas apsiverčia aukštyn kojomis, atsiranda daug pinigų, tačiau kartą bičiuliams pavyksta laimėti daugiamilijoninį kontraktą tiekti ginklus į Iraką. Nors Efraimas tikina, kad tai nebus sudėtinga, tačiau dėl Italijos taikomo prekybos ginklais aprobojimo jie negali pateikti krovinio tiesiogiai. Ginklai atsiduria Jordanijoje ir Efraimas su Deividu vyksta ten, kad asmeniškai kontrabanda juos pristatytų. 

Pavykęs sandėris užtikrina jiems didžiules pajamas, tačiau netrukus Efraimas praneša apie dar vieną, 300 milijonų dolerių vertės kontraktą. Ginklus reikia iš Albanijos pristatyti į Afganistaną, tačiau šį kartą jie susiduria su dar didesnėmis problemomis ir Deividas supranta, kad Efraimas ketina juo atsikratyti, susižerdamas sau gautą avansą, o jam suversdamas visą atsakomybę...

## Apdovanojimai
* Auksinis gaublys (nominacija) – geriausias aktorius (J. Hill)
Susan George

**Suzana Džordž** (tikrasis vardas *Susan George*; g. 1950 m. liepos 26 d. Londonas) – britų kino ir televizijos aktorė.

## Filmografija
### Kinas

* Cup Fever (1965) 
* Davy Jones' Locker (1966) 
* Billion Dollar Brain (1967) 
* The Sorcerers (1967) 
* The Strange Affair (1968) 
* Up the Junction (1968) 
* All Neat in Black Stockings (1968) 
* The Looking Glass War (1969) 
* Twinky (1969) 
* Eyewitness (1970) 
* Spring and Port Wine (1970) 
* Straw Dogs (1971) 
* Die Screaming, Marianne (1971) 
* Fright (1971) 
* Soni ir Džedas (1972) 
* Bjaurioji Merė, Pašėlęs Laris (1974) 
* Out of Season (1975) 
* Mandingo (1975) 
* A Small Town in Texas (1976) 
* Tintorera (1977) 
* Rytojus niekada neateis (1978) 
* Enter the Ninja (1981) 
* Venom (1981) 
* The House Where Evil Dwells (1982) 
* Kiss My Grits (1982) 
* The Jigsaw Man (1983) 
* Lightning, the White Stallion (1986) 
* Djavolji raj (1989) 
* In Your Dreams (2008) 
* City of Life (2009) 

### Televizija

* Father Knows Best (1954, serialas)
* Swallows and Amazons (1963, serialas)
* The Human Jungle (1965, serialas)
* Weavers Green (1966, serialas)
* Dracula (1968
* Doctor in the House (TV series) (1970, serialas)
* The Persuaders! (1971, serialas)
* Dr. Jekyll and Mr. Hyde (1973) 
* Tales of the Unexpected (1979, serialas)
* Tales of the Unexpected (1980, serialas)
* Computercide (1982) (TV) 
* Hammer House of Mystery and Suspense (1984, serialas)
* Pajama Tops (1984) 
* Jack the Ripper (1988) 
* Stay Lucky (1989), serialas)
* The Castle of Adventure (1990)
* Cluedo (1990, serialas)
* The House That Mary Bought (1995) 
* EastEnders (2001) 
* The Real Marigold Hotel (2018) 

## Apdovanojimai
* Saturno apdovanojimas (nominacija) – geriausia aktorė (1983)

## Nuorodos
* IMDb profilis
Malajinis skujuotis

**Malajinis skujuotis** (*Manis javanica*) – skujuotinių (*Pholidota*) būrio, skujuočių (*Manidae*) šeimos, azijinių skujuočių (*Smutsia*) genties, *[[Paramanis]]* pogentės žinduolių rūšis.

## Taksonomija
Neseniai iš malajinių skujuočių populiacijos atskira rūšis išskirti palavaniniai skujuočiai, gyvenantys Palavano saloje. Abi šios rūšys labai artimos ir priskiriamos *Paramanis* pogentei. Malajiniai skujuočiai labai artimi ausytiesiems skujuočiams, bet už juos stambesni, šviesesniais žvynais ir trumpesneis nagais.

## Geografija
Endeminiai Pietryčių Azijoje. Aptinkami žemumose nuo jūros lygio iki 1700 m (Borneo saloje) aukštyje, bet ir 600 m aukštumose jie nėra dažni. Savaime paplitę vakarinėse Mažosiose Sundos salose, Javos, Borneo, Sumatros salose, Singapūre, Malakos pusiasalyje, Kambodžoje, Laose, vidurio ir pietų Vietname, pietų ir centriniame Mianmare.

Gyvena sengirėse, miškų jaunuolynuose, miško plantacijose, Borneo saloje gyvena pelkėtuose ant durpingo dirvožemio augančiuose miškuose. Didelę savo gyvenimo dalį praleidžia medžiuose. Taip pat jie kartais aptinkami žmonių ūkinės veiklos zonose, pavyzdžiui soduose, kaučiuko ir alyvpalmių plantacijose, bei netoli gyvenviečių.

Gerai laipioja medžiais. Dieną slepiasi urvuose ar medžių drevėse, o naktį išlenda maitintis.

## Biologija
Kaip ir visų skujuočių kūną dengia vienas ant kito užeinantys keratininiai dideli žvynai. Kūno ilgis 40–65 cm, uodega 35–56 cm, sveria 10 kg. Patinai stambesni už pateles.

Patelės subręsta pirmųjų metų pabaigoje. Nėštumas trunka 3-4 mėnesius, dažniausiai gimsta vienas jauniklis, rečiau du jaunikliai.

Jų rega yra prasta, bet gerai išsivysčiusi uoslė, o negausius dantis atstoja ilgas liežuvis, kuriuo gaudo skruzdėles ir termitus.

## Natūralūs priešai ir pavojus populiacijai
Juos medžioja debesuotieji ir dūminiai leopardai, tigrai, bet pagrindiniai jų priešai – žmonės.
Didžiausias pavojus jų populiacijai – medžioklė ir brakonieriavimas patenkinant vietines ir Kinijos bei Vietnamo rinkas.

Malajinių skujuočių mėsa Kinijoje, Vietname, yra tradicinių kinų ir vietnamiečių virtuvių delikatesas, o jų žvynai naudojami tradicinėje kinų ir tradicinėje vietnamiečių medicinoje, neva gydant odos ligas, pagerinant kraujotakai, moteris maitinančioms kūdikius krūtimi stimuliuoti pieno geresnį išsiskyrimą bei kitas ligas, įskaitant vėžio ligų gydymą.

## Koronavirusas
Publikacijoje, skelbtoje 2020 m. kovo 26 d. periodiniame mokslo žurnale „Nature“, teigiama, kad virusas SARS-CoV-2 yra susijęs su koronavirusu malajinių skujuočių populiacijoje, bet nei įrodo, nei paneigia, kad šie gyvūnai yra šio viruso tiesioginiai platintojai tarp žmonių.

## Šaltiniai

## Nuorodos
* youtube.com / Malajinis skujuotis Borneo džiuglėse, 2009-12-07
* youtube.com / Naktinis skujuotis lipa į medį, 2018-09-30
* youtube.com / Malajinis skujuotis – motina ir jauniklis, 2019-12-24
* youtube.com / Malajinis skujuotis, 2014-03-01
Geriausias pasiūlymas (filmas)

**Geriausias pasiūlymas** () – 2013 m. sukurtas filmas.

## Pagrindiniai aktoriai
: *Aktorius – vaidmuo*
* Geoffrey Rush – Virdžilas Oldmanas
* Jim Sturgess – Robertas
* Sylvia Hoeks – Kler Ibetson
* Donald Sutherland – Bilis Vistleris
* Philip Jackson – Fredas
* Liya Kebede – Sara
* Dermot Crowley – Lambertas
* Kiruna Stamell – Kler 

## Turinys

Viengungis Virdžilas Oldmanas vadovauja prestižiniam aukcionui, o namuose turi sukaupęs didžiulę vertingą moterų portretų kolekciją. Vieną dieną jis gauna paslaptingos moters kvietimą įkainoti jos šeimos brangenybes. Moteris, Kler Ibetson, jau daug metų neišeina iš savo namų ir nesirodo aplinkiniams; ji netrukus suintriguoja Virdžilą labiau negu jos paveikslai. Pastarasis, niekada nemokėjęs elgtis su moterimis, kreipiasi patarimo į pažįstamą automechaniką Robertą ir palaipsniui įgyja Kler pasitikėjimą. Vis daugiau praleisdamas laiko su Kler, jis padeda šiai įveikti jos baimes, pasirodyti viešumoje bei parodo savo brangiąją kolekciją. Po keleto dienų Kler dingsta, taip pat ir Robertas bei visi paveikslai. Virdžilas supranta buvęs apgautas, tačiau negali kreiptis į policiją.

## Pagrindiniai apdovanojimai
Hermann Weingärtner

**Hermann Weingärtner** (1864 m. rugpjūčio 27 d. – 1919 m. gruodžio 22 d.) – Vokietijos imperijos gimnastas, olimpinis čempionas.

## Biografija
Atėnuose vykusiose pirmose moderniose 1896 m. vasaros olimpinėse žaidynėse vokietis dalyvavo gimnastikos varžybose. Atraminių šuolių varžybose vokietis užėmė trečią vietą. Arklio su rankenom ir kabančių žiedų rungtyse sportininkas pelnė sidabro medalius. Individualaus skersinio varžybose Weingärtner tapo olimpiniu čempionu. Su Vokietijos nacionaline rinktine laimėjo komandinio skersinio ir komandinių lygiagrečių varžybas.

Po olimpiados Vokietijos gimnastikos federacija diskvalifikavo Hermann Weingärtner, kadangi federacija nusprendė boikotuoti dalyvavimą olimpinėse žaidynėse.

1919 m. vokietis nuskendo bandydamas gelbėti skęstanti žmogų Odros upėje.

## Nuorodos
* Sports Reference svetainėje
Alfred Flatow

**Alfred Flatow** (1869 m. spalio 3 d. – 1942 m. gruodžio 28 d.) – žydų kilmės Vokietijos imperijos gimnastas, olimpinis čempionas, sporto literatūros autorius.

## Biografija
Atėnuose vykusiose pirmose moderniose 1896 m. vasaros olimpinėse žaidynėse vokietis dalyvavo gimnastikos varžybose. Skersinio varžybose vokietis užėmė antrą vietą. Individualių lygiagrečių varžybose Flatow tapo olimpiniu čempionu. Su Vokietijos nacionaline rinktine laimėjo komandinio skersinio ir komandinių lygiagrečių varžybas.

Po olimpiados Vokietijos gimnastikos federacija diskvalifikavo Hermann Weingärtner, kadangi federacija nusprendė boikotuoti dalyvavimą olimpinėse žaidynėse.

1903 m. vienas iš Vokietijos žydų sporto bendruomenės *Judische Turnerschaft* įkūrėjų. Gimnastikos treneris nuo 1890 m., gimnastikos sporto knygų autorius.

1938 m. Alfred Flatow emigravo į Nyderlandus. 1942 m. deportuotas iš nacių okupuotų Nyderlandų atgal į Vokietiją. Tų pačių metų gruodžio 28 d. Alfred Flatow mirė nacių koncentracijos stovykloje.

## Nuorodos
* Sports Reference svetainėje 
* Alfred Flatow - Jad Vašem (anglų).
Kanys

**Kanys** araba **Konis** – ežeras Lietuvoje, Švenčionių rajone, 4,5 km į pietvakarius nuo Labanoro, Labanoro girioje. Ežero ilgis iš pietvakarių į šiaurės rytus – 0,53 km, plotis – iki 0,24 km. Altitudė 150,3 m. Krantai žemi, ištisai apaugę medžiais ir krūmais, vakaruose ir pietuose pelkėti. Į pietus plyti didelė pelkė – Kanio raistas. Ežeras nenutekantis, priklauso Rašios ežero intako Aniuoliuko baseinui (Lakajos upės baseinas).

Ežeras įeina į Kanio raisto botaninį-zoologinį draustinį.

## Šaltiniai